বঙ্গবন্ধু স্যাটেলাইটের সঙ্গে এই তিন দেশের খুব নিবিড় সংশ্লিষ্টতা থাকলেও তাদের কারোরই বঙ্গবন্ধু-১ স্যাটেলাইটের মালিকানা দাবি করার কোন প্রকার সুযোগ নেই। ফ্রান্সের কোম্পানি থেলেস অ্যালেনিয়া বাংলাদেশ সরকারের নির্দেশনা অনুযায়ী স্যাটেলাইটটি বানিয়েছে এবং এর সঙ্গে প্রয়োজনীয় গ্রাউন্ড স্টেশনটিও তাদের তৈরি করা। মার্কিন কোম্পানি স্পেসএক্স তাদের সর্বাধুনিক প্রযুক্তির রকেট দিয়ে এটাকে মহাকাশে উৎক্ষেপণ করেছে। এবং উৎক্ষেপণের সঙ্গে আনুষঙ্গিক কাজও তারা করেছে। এর পাশাপাশি রাশিয়ান কোম্পানি ইন্টারস্পুটনিক বাংলাদেশকে ভাড়ায় মহাকাশে স্যাটেলাইটের জন্য নির্দিষ্ট কক্ষপথ বা অরবিটাল স্লট দিয়েছে। এর বাইরে স্যাটেলাইটটির মালিকানা এবং পরিচালনার নিয়ন্ত্রণ থাকছে বাংলাদেশ সরকারের হাতে। এর জন্য বাংলাদেশের গাজীপুর এবং বেতবুনিয়ায় স্যাটেলাইটের সিগনাল ধরতে গ্রাউন্ড স্টেশন তৈরি করেছে বাংলাদেশ নিজেই।